РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој

трговину, туризам и енергетику

12. јун 2014. године

Београд

ПРЕДСЕДНИКУ НАРОДНЕ СКУПШТИНЕ

На основу члана 157. став 6. и члана 161. став 1. Пословника Народне скупштине (''Службени гласник РС'' број 20/12 – пречишћен текст), Одбор за привреду, регионални развој, трговину, туризам и енергетику подноси на ПРЕДЛОГ ЗАКОНА О ЗАШТИТИ ПОТРОШАЧА следеће амандмане:

АМАНДМАН I

У члану 30. став 4. после речи: „или испорука топлотне енергије“ додаје се реч: „започне“.

О б р а з л о ж е њ е

Предложеном изменом се спроводи исправка у погледу језичког прецизирања текста одредбе члана 30. став 4. Предлога закона.

АМАНДМАН II

У члану 109. став 5. број: „101.“ замењује се бројем: „104.“.

О б р а з л о ж е њ е

Предложеном изменом се спроводи исправка у погледу броја члана на који упућује одредба члана 109. став 5. Предлога закона.

АМАНДМАН III

У члану 112. став 6. речи: „промене података“ бришу се.

У ставу 8. речи: „обавештавања из става 7. овог члана су саставни део уговора и потрошач мора да их“, замењују се речима: „потрошач мора да“.

О б р а з л о ж е њ е

Предложеним изменама се спроводе исправке у погледу језичког прецизирања текста одредбе члана 112. Предлога закона.

ПРЕДСЕДНИК

дрАлександра Томић